Potrivit „Metodologiilor proprii privind organizarea examenelor de finalizare a studiilor de licență IF și ID și a celor de masterat în cadrul Facultății de Științe Economice începând cu anul universitar 2018-2019” (aprobate prin H.S. nr. 277 și 278 din 23.04.2019) și „Procedurii operaționale privind arhivarea și publicarea în depozitul digital instituțional a lucrărilor de finalizare a studiilor universitare de licență, masterat și doctorat - Universitatea „Ovidius” din Constanța” (UOC-PO-11 aprobată prin H.S. nr. 910/26.11.2018), **toți studenții care vor susține examenul de licență/disertație sunt obligați să prezinte la înscriere FIȘA DE IDENTIFICARE DIGITALĂ A LUCRĂRII DE LICENȚĂ/DISERTAȚIE.**

Aceasta **se va prezenta exclusiv în format electronic** **tip txt/ANSI** și va fi salvată pe CD/DVD-ul conținând lucrarea de licență/disertație (**ATENȚIE ! Toate părțile lucrării de licență/disertație** – copertă, subcopertă, cuprins, introducere, capitole, concluzii, bibliografie, anexe – după caz, **se vor salva într-un singur fișier tip PDF și nu separat, în mai multe fișiere**) acesta se va salva sub denumirea LICENTA\_anul-sustinerii-lucrarii\_Nume.Initiala-Tatalui.Prenume.pdf sau MASTERAT\_anul-sustinerii-lucrarii\_Nume.Initiala-Tatalui.Prenume.pdf si se va depune la Secretariatul Facultății de Științe Economice în momentul înscrierii la examen, împreună cu celelalte documente.

**Fișa de identificare digitală se va completa în fișierul atașat, conform instrucțiunilor de mai jos:**

1. Pentru a păstra **formatul txt/ANSI** a Fișei de identificare digitală, se va folosi în tehnoredactarea ei un editor simplu tip NOTEPAD.

2. Fișa de identificare digitală **se va salva la final** NUMAI cu denumirea:

- FI\_LICENTA\_anul-sustinerii-lucrarii\_Nume.Initiala-Tatalui.Prenume.txt (spre exemplu FI\_LICENTA\_2019\_Popescu.V.Ion.txt), respectiv

- FI\_MASTERAT\_anul-sustinerii-lucrarii\_Nume.Initiala-Tatalui.Prenume.txt (spre exemplu FI\_MASTERAT\_2019\_Popescu.V.Ion.txt).

3. În **conținutul Fișei de identificare digitală** se vor completa obligatoriu, pe rând, toate câmpurile, fără a se modifica denumirea sau ordinea lor, iar completările se vor face doar intre ghilimelele duble ("") de la sfârșitul fiecărui câmp, fără a fi introduse ghilimele suplimentare (spre exemplu facultate\*:"14").

4. **Vă rugăm să citiți cu atenție explicațiile de mai jos privind completarea câmpurilor Fișei de identificare digitală:**

facultate\*:"14 " (A nu se modifica conținutul acestui câmp !)

domeniu\*:"Denumirea domeniului de studiu" (A se vedea mai jos lista cu denumirea domeniilor corespunzătoare fiecărui program de studiu în parte)

specializare\*:"Denumirea programului de studiu absolvit " (A se vedea mai jos lista cu denumirea programelor de studiu din cadrul fiecărui domeniu în parte)

autor\*:"Numele Inițiala tatălui urmată de punct și Prenumele autorului lucrării de licență/masterat" (Pentru doamnele căsătorite se va trece numele de dinaintea căsătoriei urmat, între paranteze rotunde, de numele dobândit după căsătorie)

titlu\*:"Titlul lucrării de licență/masterat"

limba\*:"1 " (A nu se modifica conținutul acestui câmp !)

conducator1\*:"Numele și Prenumele conducătorului științific al lucrării de licență/masterat"

conducator2:"Numele și Prenumele celui de-al doilea conducător științific al lucrării de licență/masterat, dacă există" (Acest câmp se va completa doar pentru lucrările îndrumate sub tutelă de coordonatorul științific menționat la câmpul anterior. Dacă nu este cazul, acest câmp nu se va șterge, ci se va lăsa necompletat)

rezumat\*:"Un rezumat al lucrării de licență/dizertație în limba română ce nu va depăși 2.500 de caractere"

termeni\_cheie\*:"5 (cinci) termeni cheie ai lucrării de licență/dizertație, în ordinea importanței, delimitați prin virgulă"

an\*:"2019 " (A nu se modifica conținutul acestui câmp !)

fisier\*:"Denumirea fisierului pdf cu tot cu extensie"

5. **Denumirea domeniilor de studii, respectiv a programelor de licență și masterat FSE:**

- *Administrarea afacerilor* (Programele de studiu de licență - *Economia comertului, turismului si serviciilor, Economia firmei*; Programele de studiu de masterat - *Administrarea afacerilor in turism, comert si servicii, Administrarea calitatii in afaceri, Administrarea si auditul proiectelor de afaceri*);

- *Economie si afaceri internationale* (Programul de studiu de licență - *Afaceri internationale*; Programul de studiu de masterat - *Administrarea afacerilor internationale*);

- *Finante* (Programul de studiu de licență: *Finante si banci*; Programele de studiu de masterat - *Finante corporative si banci*);

- *Contabilitate* (Programul de studiu de licență - *Contabilitate si informatica de gestiune*; Programele de studiu de masterat - *Contabilitatea si auditul afacerilor, Tehnici contabile si financiare pentru gestiunea afacerilor*);

- *Management* (Programul de studiu de licență - *Management*);

- *Marketing* (Programul de studiu de licență - *Marketing*).

6. **Urmăriți mai jos un exemplu completat:**

facultate\*:"10"

domeniu\*:"Administrarea afacerilor"

specializare\*:"Economia firmei"

autor\*:"Popescu N. Ioana"

titlu\*:"Rolul banilor în economie "

limba\*:"1"

conducator1\*:"Conf. Univ. Dr. Ionescu Ion"

conducator2:""

rezumat\*:"Se va introduce un rezumat a lucrării ce nu va depăși 2.500 de caractere"

termeni\_cheie\*:"termen1, termen2, termen3, termen4, termen5"

an\*:"2019"

fisier\*:"LICENTA\_2019\_Popescu.N.Ioana.pdf"

7. **Conducătorii științifici ai lucrărilor de licență/disertație vor verifica și se vor asigura de relevanța conținutului rubricilor** completate de către studenți referitor la rezumatul și termenii-cheie importanți pentru lucrările coordonate.